PATVIRTINTA

Jonavos r. Kulvos Abraomo Kulviečio

mokyklos direktoriaus

2022 m. rugpjūčio 29 d. įsakymu Nr. V-120

**JONAVOS R. KULVOS ABRAOMO KULVIEČIO MOKYKLOS TECHNOLOGIJŲ MOKYTOJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Jonavos r. Kulvos Abraomo Kulviečio mokyklos (toliau – Mokykla) technologijų mokytojo pareigybė.

2. Pareigybės lygis – A2. Pareigybės grupė – 4 (specialistai, mokytojai).

3. Technologijų mokytojas pavaldus direktoriaus pavaduotojui ugdymui.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

4. Mokytojas, einantis šias pareigas, turi atitikti šiuos specialiuosius kvalifikacinius reikalavimus:

4.1. turėti aukštąjį, aukštesnįjį, įgytą iki 2009 metų, ar specialųjį vidurinį, įgytą iki 1995 metų išsilavinimą arba studijuoti atitinkamos studijų krypties studijose;

4.2. būti įgijęs pedagogo kvalifikaciją;

4.3. būti baigęs technologijų mokytojų rengimo programą;

4.4. privalo mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl Valstybinės kalbos mokėjimo kategorijų patvirtinimo ir įgyvendinimo“, reikalavimus; būti išklausę lietuvių kalbos kultūros kursus pagal Mokytojų, mokyklų vadovų, jų pavaduotojų ugdymui bei skyrių vedėjų lietuvių kalbos kultūros mokymo programą, patvirtintą Lietuvos Respublikos švietimo ir mokslo ministro 2005 m. spalio 20 d. įsakymu Nr. ISAK-2106 „Dėl Mokytojų, mokyklų vadovų, jų pavaduotojų ugdymui bei skyrių vedėjų lietuvių kalbos kultūros mokymo programos patvirtinimo“, per metus nuo darbo mokytoju pradžios, jeigu nėra išklausę ne mažesnės apimties (22 valandų arba 1 studijų kredito) dalyko studijų metu;

4.5. turėti skaitmeninio raštingumo kompetencijas visose penkiose srityse (informacijos valdymas, komunikavimas, turinio kūrimas, saugumas, skaitmeninio raštingumo problemų sprendimas) pagal Reikalavimų pedagoginių darbuotojų skaitmeninio raštingumo programoms aprašą, kurį tvirtina Lietuvos Respublikos švietimo ir mokslo ministras;

4.6. privalo būti išklausę specialiosios pedagogikos ir specialiosios psichologijos kursą mokytojams pagal Specialiosios pedagogikos ir specialiosios psichologijos kvalifikacijos tobulinimo kursų programą, patvirtintą Lietuvos Respublikos švietimo ir mokslo ministro 2007 m. gruodžio 18 d. įsakymu Nr. ISAK-2481 „Dėl Specialiosios pedagogikos ir specialiosios psichologijos kvalifikacijos tobulinimo kursų programos patvirtinimo“, per metus nuo darbo mokytoju pradžios, jeigu nėra išklausę ne mažesnės apimties (60 valandų arba 2 studijų kreditų) kursų anksčiau arba studijų metu (šis reikalavimas netaikomas mokytojams, baigusiems specialiosios pedagogikos ir (ar) psichologijos studijų programas);

4.7. atitikti kitus reikalavimus, nustatytus Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“;

4.8. žinoti darbuotojų saugos ir sveikatos, priešgaisrinės saugos reikalavimus;

4.9. žinoti ir išmanyti: Mokyklos struktūrą, darbo organizavimo principus; Mokyklos nuostatus, Mokyklos darbo tvarkos taisykles, asmens duomenų saugojimo politiką, Mokyklos veiklą reglamentuojančius norminius aktus, Lietuvos Respublikos švietimo įstatymą ir kitus teisės aktus, reglamentuojančius vaikų ugdymą ir mokytojo darbą.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

5. Šias pareigas einančio darbuotojo funkcijos:

5.1. ugdo 5-10 kl. mokinius pagal technologijų bendrąją programą ir jai įgyvendinti Mokyklos ugdymo plane numatytas valandas, pagal kompetenciją ugdo mokinius pagal privalomas dalykui skirtas valandas ir valandas, skirtas ugdymosi poreikiams tenkinti bei mokymosi pagalbai teikti; ugdymo procesą organizuoja remdamasis mokinių gebėjimais, polinkiais ir poreikiais, atsižvelgdamas į mokinių asmeninę, socialinę ir kultūrinę patirtį; parenka prasmingas ugdymo(si) veiklas; stiprina mokinių mokymosi motyvaciją ir pasitikėjimą savo gebėjimais; suteikia pagalbą mokiniams, turintiems ugdymosi, mokymosi sunkumų ir specialiųjų ugdymosi poreikių, pritaiko jiems dalyko programą, turinį, metodus.

5.2. planuoja ugdomąją veiklą, ruošiasi pamokoms ir kitoms ugdomosioms veikloms; numatydamas siektinus rezultatus, kuria kiekvieno mokinio jėgas atitinkančius iššūkius; pamokos, veiklos tikslus derina su asmenybės ugdymo tikslais; vertina mokinių pasiekimus ir informuoja apie mokymosi pažangą mokinių tėvus (globėjus) ir Mokyklos vadovus, bendradarbiauja su kitais Mokyklos pedagoginiais darbuotojais, analizuoja ir įsivertina savo pedagoginę veiklą, tobulina profesines kompetencijas;

5.3. organizuoja ir vykdo veiklas Mokyklos bendruomenei: rengia mokinius konkursams, organizuoja Mokyklos ir rajono mokinių tecnologijų darbų parodas, edukacines išvykas; vykdo projektinę veiklą; rūpinasi mokyklos interjeru; dalyvauja Mokyklos sudarytose darbo grupėse, komisijose; dalyvauja Mokyklos organizuojamuose susirinkimuose, posėdžiuose; Mokyklos bendrojo ugdymo dalykų metodinėje grupėje inicijuoja pasitarimų temas, susijusias su technologijų ugdymo kokybe; dalyvauja rajono bendrojo ugdymo įstaigų technologijų mokytojų metodinės grupės veikloje, tobulina savo kvalifikaciją.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_